Vallensbæk Stationstorv

**\* et godt sted at bo**

**Arbejdsnotat og referat fra**

afdelingsbestyrelsesmøde onsdag **den 30. maj 2018 kl. 10 - 12**

Mødet blev holdt i fælleslokalet, Vallensbæk Stationstorv 3.

Mødet sluttede kl. 11.48 (ja, det er nyt, at vi skal oplyse hvornår mødet sluttede).

Referat: Peder 4.juni 2018

Deltagere: Marianne, Jørgen A, Gert og Peder

Afbud: Jørgen Bresson

Under punktet Status igangværende og kommende projekter, som vi indledte mødet med, deltog Michael, Ejendomskontoret.

-----------------------------------------------------------------------------------------------------------------------------------------------

**Dagsorden:**

**F: Godkendelse af referat fra sidste møde.**

Arbejdsnotat og referat fra møde den 18. april blev godkendt og underskrevet. Referatet var forinden sendt til bestyrelsen til gennemsyn.

**F: Orientering fra formanden og følgende emner:**

**Arbejdsmøde den 16. maj - Organisationsbestyrelsen om administrationsaftale med KAB**

Peder orienterede kort om mødet mellem Organisationsbestyrelsen og KAB. Mødet handlede om samarbejdet mellem Vallensbæk Boligselskab og KAB.

**Filmoptagelse den 14. maj**

Der var meget stort fremmøde af beboere til optagelsen. Efterfølgende hyggede beboerne sig en times tid i det dejlige sommervejr.

**Genudlejning - Katja er kontaktet herom**

Katja havde svaret på vores henvendelse om genudlejning efter indflytning. Det lyder som om KAB har overtaget den opgave, som var tiltænkt Boligtilbudsudvalget, ligesom ventelisten fra udlejning fortsætter. Det betyder, at den aftale, som er indgået med Vallensbæk Kommune efter vores opfattelse aldrig kommer til at fungere. Vi er med andre ord stærkt utilfredse med ikke at få den medbestemmelse, vi var tiltænkt.

Hvordan kan vi være sikre på, at der tilgodeses en velfungerende beboersammensætning, for dermed at sikre bofællesskabets beståen, når KAB alene varetager opgaven. Vi inviterer Katja til en drøftelse.

**Stationstorvet - urevideret regnskab for 2017 - er fremsendt til jer 15. maj 2018**

Regnskabet, som viser et pænt overskud, er nu revideret og underskrevet. Der var et spørgsmål om hensættelser kr. 662.000. Det får vi afklaret på budgetmøde den 3. juli med Camilla fra KAB, hvor vi skal drøfte udkast til budget for 2019.

**Indkaldelse til afdelingsmøde til kommentering**

Susanne fra KAB havde allerede fremsendt udkast til indkaldelse til ordinært afdelingsmøde den 19. september til kommentering. Mødet holdes kl. 16.00 i fælleslokalet. Indkaldelsen bliver sendt og omdelt midt i august måned.

**Hvilke projekter skal vi se på inden afdelingsmødet den 19. september, fx lukning af Stormgade, tilbygning fælleslokalet**

Vi drøftede, hvilke projekter vi evt. skal have med i budgettet for 2019.

**Møde med lokalråd - unge mennesker på Stationstorvet, hvordan oplever vi det nu**

Generelt kan vi vel sige, at situationen er blevet bedre nu i forhold til, da vi flyttede ind. Flere beboere har sendt en mail, med deres observationer. Unge mennesker, som opholder sig på p-dæk, biler med unge mennesker, som holder parkeret, handel i området.

Vi talte også om trafik i området, hurtigkørende biler og knallerter på Stationstorvet. Kan der evt. gøres noget for at øge sikkerheden, fx. fodgængerfelter, bump, hastighedsbegrænsning.

**Persondataforordningen**

Ingen kommentarer, der er givet orientering i Nyhedsbrev nr. 4.

Status igangværende og kommende projekter sammen med Michael, Ejendomskontoret

Michael mødte velforberedt op til mødet, og der var følgende kommentarer til vores opfølgningsskema:

Drypbakker, Vallensbæk Boligselskab fastholder, at der skal monteres drypbakker og at beboerne selv skal betale. Det er HTH køkkener, som mangler at få monteret. Så vi laver et lille projekt efter sommerferien.

Emhætter, vi arbejder stadig på, om evt. udskiftning kan klares over byggeprojektet. Der er nogle spørgsmål, som ikke er afklaret. Hvis det ender med, at beboerne selv skal betale udskiftning, så laver vi et samlet projekt, hvor vi tager hensyn til alle relevante forhold, fx type, pris, opsætning, betaling, indregulering, råderet osv. Så lidt mere tålmodighed.

Redebyggeri på parkeringsdæk, trådnet er nu ved at blive sat op. Firmaet havde fået leveret forkert størrelse.

Vand i postkasser og støj, der er nu lavet afskærmning mod vand. Michael arbejder videre med at finde en løsning på støjproblemet.

Ny dør til garderobe/gæsteværelse med lås bliver monteret den 6. juni.

Projekt klar glas, råderetsregler er vedtaget på ekstraordinært afdelingsmøde. Bestilling er sendt til Hauge Stål. Det forventes, at udskiftning sker i starten af august måned.

Inddækning af altaner er planlagt til at starte i uge 25 altså fra den 18. juni.

Blødtvandsanlæg er monteret. Det forventes sat i gang snarest.

Klima, luftfugtighed, vi har modtaget mail fra energiafdelingen i KAB, som ikke giver svar på, hvordan problemet skal håndteres. På grund af sommer med åbne døre og vinduer valgte vi at udskyde problemet til efteråret, hvor det vil blive taget op igen.

Skillevæg, vi venter fortsat på et udspil fra NJ-gruppen.

F: Aktuelle punkter sendt til formanden

**Montering af gelænder i Stormgade**

Der er kommet et forslag fra en beboer om opsætning af et gelænder i Stormgade. Vi tager spørgsmålet op med Ejendomskontoret og spørger Hauge Stål, om de vil give et tilbud.

F: Næste møde

Onsdag den 22. august kl. 10 i fælleslokalet.

F: Eventuelt

**Sct. Hans fest**

Indbydelsen er sendt ud, Jørgen fordeler opgaver

Kalender

Mandag 25. juni kl. 17.00 Repræsentantskabsmøde i ROS/Peder og Gert

*Onsdag 22. august kl. 10 - 12 Afdelingsbestyrelsesmøde VST*

Onsdag 19. september kl. 16.00 Afdelingsmøde Vallensbæk Stationstorv

Tirsdag 25. september kl. 16. 00 Organisationsbestyrelsesmøde i HØJ/Peder

Mandag 10. december kl. 16.00 Organisationsbestyrelsesmøde i HØJ/Peder

Vallensbæk, den 4. juni 2018

Peder

Godkendt den 22 . august 2018

Marianne Johansen Gert Ehrhorn Jørgen Bresson

Jørgen Anthoni Peder Christian Kornum